將軍澳新市鎮

將軍澳新市鎮係香港嘅第三代新市鎮之一，屬於西貢區，位於觀塘同埋清水灣之間。發展可以追溯到1980年代中，人口亦由當初嘅唔夠一萬，迅速增加到而家大概40萬。隨住將軍澳嘅不斷發展，區內房屋、學校、社區、康樂設施同交通網絡亦逐步發展，地下鐵路將軍澳綫通車後，將軍澳新市鎮嘅對外交通更加完善。

地理 
成個將軍澳新市鎮大部份土地都係由填海得來，除咗近山同較早開發嘅土地以外，其他地方大多數都係靠堆填得來，而將軍澳填海區亦係以前全香港最大型垃圾堆填區，但而家已經填滿晒，所以只收集可以用喺堆填區表面嘅建築廢料，而唔再接收屋企垃圾。

將軍澳新市鎮可以分為八個區域，包括寶林、翠林、坑口、將軍澳市中心、調景嶺、小赤沙、大赤沙同埋百勝角。新市鎮入面最早開發嘅係翠林、康盛花園一頭，之後到寶林、景林一頭。1990年代中，等坑口一帶嘅原居民遷走之後，政府喺當地起厚德邨，並用嚟安置原本住喺調景嶺同牛頭角臨屋區嘅居民。將軍澳市中心一頭嘅尚德邨、唐明苑等喺1990年代後期先開始入伙，嗰時開始發現新填海區嘅土地有唔平均沉降問題。而調景嶺喺所有居民搬走之後就拆晒所有樓，開始移山填海工程，係宜家將軍澳最新發展嘅地方。目前，嗰區重有將軍澳南及清水灣半島兩處重未發展。而將軍澳啲地主要係攞嚟發展房屋及社區設施。

寶林、翠林、坑口、將軍澳市中心、調景嶺基本上都屬於住宅區，有公屋、居屋同埋私人屋苑。喺屋苑基座通常設有商場，方便區內人士購物。

小赤沙則設有港鐵將軍澳車廠。

大赤沙北部，就設有將軍澳工業邨。

歷史 
喺寶林及坑口一帶發展之時，將軍澳被規劃成新市鎮，所以區內有唔少單車徑及康樂設備。但自從區內嘅新填海地進一步發展，為避免居民生活太依賴觀塘，政府改變規劃，將整個將軍澳區按市區嘅模式重新規劃。現時唔少市民都發現區內嘅設計比較奇怪，分區之間似被切開，連接唔係太方便。呢啲都係規劃轉變嘅影響，亦有觀點認為係回歸後各種政治目標等所引致。

目前將軍澳最大私人屋苑係新都城，分三期起，共有21座。而平均樓價最高嘅已入伙私人屋苑計有蔚藍灣畔、維景灣畔同埋君傲灣。寶康路近將軍澳廣場對出嘅運動場喺2009年東亞運動會進行時啟用。

大事年表 
1982年：政府開始發展將軍澳
1987年9月：位於寶林邨嘅迦密主恩中學開課
1988年4月：區內首個公共屋邨—寶林邨入伙
1990年：來往將軍澳同埋觀塘嘅將軍澳隧道通車
1995年：將軍澳工業邨落成
1996年：政府清拆調景嶺平房區
1998年：地鐵將軍澳支線動工
2002年：地鐵將軍澳支線於8月18號通車
2009年：港鐵將軍澳南線於7月26號通車，日出康城入伙

主要道路 
寶琳路
寶康路
環保大道
將軍澳隧道公路
將軍澳隧道

社區環境

公共屋邨 
尚德邨
明德邨
厚德邨
健明邨
彩明苑
景林邨
翠林邨
寶林邨
茵怡花園

居者有其屋 
安寧花園
和明苑
欣明苑
英明苑
唐明苑
浩明苑
康盛花園
彩明苑
富康花園
富寧花園
景明苑
煜明苑
裕明苑
頌明苑
廣明苑
寶明苑
寶盈花園
顯明苑

香港房屋協會夾心階級住屋 
叠翠軒
旭輝臺
樂頤居

私人屋苑 
茵怡花園
新都城
怡心園 
慧安園
富麗花園
南豐廣場
海悅豪園
蔚藍灣畔
新寶城
東港城
清水灣半島
將軍澳廣場
將軍澳中心
維景灣畔
君傲灣
都會駅
日出康城
天晉

購物商場 
新都城中心
東港城
將軍澳中心
厚德商場
尚德商場
明德商場
寶林商場
景林商場
翠林商場
彩明商場
將軍澳廣場
南豐廣場
慧安商場
連理街
富康商場
君薈坊
Popcorn

基礎教育

中學 
迦密主恩中學
天主教鳴遠中學
基督教宣道會宣基中學
播道書院
優才 (楊殷有娣) 書院
將軍澳香島中學
香海正覺蓮社佛教正覺中學
香港華人基督教聯會真道書院
港澳信義會慕德中學
香港道教聯合會圓玄學院第三中學
景嶺書院
馬錦明慈善基金馬陳端喜紀念中學
保良局羅氏基金中學
寶覺中學
保良局甲子年中學
博愛醫院八十週年鄧英喜中學
匯知中學
順德聯誼總會鄭裕彤中學
將軍澳官立中學
東華三院呂潤財紀念中學
職業訓練局邱子文高中學校
威靈頓教育機構張沛松紀念中學
仁濟醫院靚次伯紀念中學
仁濟醫院王華湘中學

小學 

佛教志蓮小學
基督教宣道會宣基小學
播道書院
葛量洪校友會將軍澳學校
優才 (楊殷有娣) 書院
坑口中心成杏芳紀念小學
香海正覺蓮社佛教黃藻森學校
香港華人基督教聯會真道書院
港澳信義會明道小學
港澳信義會小學
香港道教聯合會湯鄧淑芳紀念學校
景林天主教小學
樂善堂劉德學校
新界婦孺福利會梁省德學校 (將軍澳)
保良局馮晴紀念小學
保良局陸慶濤小學
保良局黃永樹小學
博愛醫院陳國威小學
聖公會將軍澳基德小學
順德聯誼總會梁潔華小學
天主教聖安德肋小學
將軍澳天主教小學
將軍澳官立小學
將軍澳循道衛理小學
東華三院王余家潔紀念小學
仁濟醫院陳耀星小學
仁愛堂田家炳小學

幼稚園 
神召會港澳區議會厚德幼稚園
神召會港澳區議會欣明幼稚園
香港浸信會聯會香港西北扶輪社幼稚園
比華利中英文幼稚園
基督教宣道會香港區聯會將軍澳宣道幼稚園
基督教宣道會茵怡幼稚園
中華基督教會香港志道堂基博幼稚園
金巴崙長老會寶林幼稚園
德寶英文幼稚園
德寶英文幼稚園
基督教香港信義會將軍澳幼稚園
基督教中國佈道會耀基幼稚園
范賀渭清紀念幼稚園
綠茵英文幼稚園
翠茵小宇宙幼稚園
翠茵小宇宙幼稚園
香港華人基督會煜明幼稚園
香港互勵會聖嘉諾幼稚園
嗇色園主辦可正幼稚園
將軍澳英皇幼稚園
將軍澳英皇幼稚園
景林天主教幼稚園
觀塘浸信會彩明幼稚園
基督教樂道幼稚園
新界婦孺福利會梁省德中英文幼稚園
路德會和平幼稚園
保良局方王換娣幼稚園
保良局易澤峰幼稚園
救世軍慶恩幼稚園
路德會聖約翰幼稚園
香港神託會培恩幼稚園
大埔商會張學明幼稚園
將軍澳循道衛理幼稚園
青衣商會將軍澳幼稚園
翠林浸信會幼稚園
崇真會美善幼稚園
東華三院力勤幼稚園
仁愛堂鄧楊詠曼幼稚園

特殊學校 
匡智翠林晨崗學校
將軍澳培智學校
靈實恩光學校

公共設施

醫療服務 
將軍澳醫院 
靈實醫院 
將軍澳賽馬會診所
將軍澳寶寧路母嬰健康院
將軍澳寶寧路長者健康中心

治安部門 
將軍澳警署
寶林消防局
大赤沙消防局
寶林救護站
大赤沙救護站

康文設施 
將軍澳運動場
將軍澳體育館
將軍澳游泳池
將軍澳公共圖書館
寶康公園
寶翠公園
寶林體育館
翠林體育館

交通 
將軍澳主要嘅公共交通工具係港鐵同埋巴士。由於將軍澳基本上冇乜公司同埋工商業區，所以對外交通需求彈性仲低過其他新市鎮，對外道路容易出現擠塞。

地鐵喺2002年8月18號通車，全線設有8個車站，其中調景嶺站、將軍澳站、坑口站、寶琳站、康城站5個站都位於將軍澳，本線可以轉乘地鐵嘅同埋。現時將軍澳大部份居民都會搭港鐵外出，尤其係去九龍同埋香港島嘅會明顯。

將軍澳嘅巴士線主要分兩部份，寶林、翠林、景林、坑口等地巴士線由九巴經營，而調景嶺同埋將軍澳南就係由新巴經營。首條為配合將澳新市鎮發展而開辦嘅巴士路線係93A，來往寶林同埋觀塘碼頭。其後九巴喺將軍澳北面先後開辦多條巴士線，全部以93系、95系、98系同埋29x系作為路線冧巴。而首條投入服務嘅新巴將軍澳專線係796X，來往將軍澳港鐵站同埋尖沙咀東(現時)，其後嘅新巴專線，除咗797M、798同埋792M之外，其餘都係796系，並在冧巴後面加英文字母。

現時有以下交通工具服務將軍澳或經過將軍澳：

港鐵
：調景嶺
：調景嶺、將軍澳、坑口、寶琳、康城

巴士
小巴
綠色專線小巴

的士
市區的士可以行晒將軍澳所有地區
新界的士可以入坑口站，將軍澳醫院，環保大道，石角路同埋銀澳路

工業 

將軍澳工業邨位於將軍澳嘅東，係香港第三個工業邨，於1995年啟用。同另外兩個工業邨唔同，將軍澳工業邨只容許一啲冇污染性同高科技行業設廠。不過，啟用時正值香港製造業「日落西山」，所以真正喺將軍澳工業邨設廠嘅並唔多，唔少土地都係空置。

參閱 
西貢區
將軍澳

將軍澳
西貢區議會
西貢區分界圖一
西貢區分界圖二
將軍澳新市鎮
將軍網
將軍澳新聞組
將軍澳新聞組
地鐵將軍澳綫網站